open-index/open-wikipedia-markdown huggingface dataset:
Սերրո Լարգո

մինի|Հին Փոստա դել Չույի պատմական վայրը, Մելոյի մոտ:
**Սերրո Լարգո** նահանգ () Ուրուգվայի նահանգ։ Մայրաքաղաքը՝ Մելո։ Արևելքից, սահմանակից է Բրազիլիային Յագուար գետին՝ որպես բնական սահման, հարավում՝ Treinta y Tres  նահանգին, Արևմուտքում՝ Դուրազնո նահանգին, իսկ հյուսիս-արևմուտքում՝ Տակուարեմբո և Ռիվերա նահանգներին, որոնց բնական սահմանը Նեգրո գետն է։

## Պատմություն
18-րդ դարի վերջին, բացի բնիկ բնակիչներից, տարածքը բնակեցված էր ինչպես իսպանացիներով, այնպես էլ պորտուգալացիներով: 1795 թվականին իսպանական հետևակի կապիտան Ագուստին դե լա Ռոզան հիմնել է Մելլո քաղաքը՝ որպես պորտուգալացիների և հնդիկների հարձակումներից պաշտպանելու նպատակով։ Պորտուգալացիները ներխուժել են տարածք 1801, 1811 և 1816 թվականներին: Այս վայրի պատմությունը նշանավորվում է հանրապետության անկախացումից առաջ, ընթացքում և հետո տեղի ունեցած մարտերով։

Հին Փոսթա դել Չույը, որը գտնվում է քաղաքից 15 մետր (9,3 մղոն) հեռավորության վրա, պատմական հյուրանոց է, որտեղ մելոյից Վիլա Արտիգաս ճանապարհորդները կարող էին հանգստանալ և վճարել Հանրապետության առաջին հասարակական կառույցին, որը կառուցվել է 1855 թվականին Չուի դել Տակուարի գետի քարե կամրջի վրա, ֆրանսիացի բասկ Էթչևերի եղբայրների կողմից։

1830 թվականին, երբ Ուրուգվայը բաժանվել է ինը նահանգների, Սերրո Լարգոն դրանցից մեկն է, ներառյալ այն մեծ մասը, որը հետագայում առանձնացվել է որպես Treinta y Tres նահանգ:

19-րդ և 20-րդ դարերի սկզբին, երբ Ուրուգվայում պարբերաբար բռնկվում էին քաղաքացիական պատերազմներ, վարչությունը Բլանկոյի կուսակցության հենակետն էր։

Տեղացիները սովորաբար հայտնի են որպես «արախաններ»՝ ի հիշատակ անհետացած տեղական էթնիկ խմբի՝ արախանների:

## Ժողովրդագրություն
Ըստ 2011 թվականի մարդահամարի տվյալների՝ Սերրո Լարգոյի նահանգում ապրում էր 84,698 մարդ (41,050 տղամարդ և 43,648 կին) և ուներ 35,841 տնային տնտեսություն։

2010 թվականի Ֆլորիդայի դեպարտամենտի ժողովրդագրական տվյալները:

* Բնակչության աճի տեմպը՝ 0,571%
* Ծնելիության մակարդակը՝ 15,95 ծնունդ 1000 մարդու հածվով
* Մահացության մակարդակը՝ 8,64 մահ 1000 մարդու հաշվով
* Միջին տարիքը: 32.1 տարի (31.0 տղամարդ, 33.0 կին)
* Կյանքի տևողությունը ծննդյան ժամանակ:
** Ընդհանուր բնակչությունը: 75,86 տարի
** Տղամարդ՝ 72,58 տարեկան
** Կին ՝ 79,04 տարեկան
* Միջին եկամուտը մեկ ընտանիքի համար՝ ամսական 18,880 պեսո
* Քաղաքներում մեկ շնչի հաշվով եկամուտը՝ ամսական 7,801 պեսո

## Նահանգի քարտեզ
ձախից|մինի|480x480փքս|Սերրո Լարգո դեպարտամենտի տեղագրական քարտեզ, որը ցույց է տալիս հիմնական բնակեցված վայրերն ու ճանապարհները։

## Նշանավոր մարդիկ
* Ապարիցիո Սարավիան Ազգային (Բլանկո) կուսակցության նշանավոր առաջնորդ էր, որը մահացել է Մասոլերի ճակատամարտից հետո 1904 թվականին:
* Վիլանուևա Սարավիան տարածաշրջանային Ազգային (Բլանկո) կուսակցության ղեկավար էր:
* Ռոդոլֆո Նին Նովոան եղել է Ուրուգվայի փոխնախագահ (2005-2010):

## Գրականություն
* Դոմինգուես, Կառլոս Մարիա (2004) El norte profundo (իսպաներեն)։ Մոնտեվիդեո։ Ediciones de la Banda Oriental.

## Ծանոթագրություններ

## Արտաքին հղումներ

* Official site - Intendencia de Cerro Largo / Geography and demographics 
* Official site - Intendencia de Cerro Largo / History of the department
* INE map of Cerro Largo Department
* Nuestra Terra, Colección Los Departamentos, Vol.18 "Cerro Largo"
Դալսիու

**Էուսիդալսիու Գոմեշ** (), ավելի հայտնի է որպես **Դալսիու** (, ), ֆուտբոլիստ  Գվինեա-Բիսաուից «Ցրվենա Զվեզդա» ակումբի և Գվինեա Բիսաուի ֆուտբոլի ազգային հավաքականի կիսապաշտպան։

## Ակումբային կարիրեա
Դալսիուն «Բեյրա-Մար Ալմադա», «Ֆուտ 21», «Սպորտինգ», «Ջինասիո Կորոի» և «Բելենենսեշ» ակումբների սան է: 2015 թվականի հունվարի 18-ին «Ժիլ Վիսենտեի» դեմ խաղում նորամուտն է նշել Պորտուգալիայի ֆուտբոլի առաջնությունում վերջիններիս կազմում։ 2015 թվականին տեղափոխվել է մայրաքաղաքային «Բենֆիկա», որտեղ սկսել է հանդես գալ պահեստայինների կազմում։ Հունվարի 9-ին «Օլյանենսեի» դեմ խաղում  նորամուտն է նշել Սեգունդա լիգայում։ 2017 թվականին նրան վարձակալել էր շոտլանդական «Ռեյնջերս» ակումբը: Սեպտեմբերի 29-ին «Հեմիլթոն Ակադեմիկալի» դեմ խաղում նորամուտն է նշել Շոտլանդիայի Պրեմիեր լիգայում։ 2018 թվականին ֆուտբոլիստը վարձավճարով հանդես է եկել «Բելենենսեշ Սադում»:

2019 թվականի ամռանը Դալսիուն տեղափոխվել է հունական «Պանետոլիկոս»: Օգոստոսի 25-ին  ՊԱՕԿ-ի դեմ խաղում նորամուտն է նշել Հունաստանի Սուպերլիգայում։ Նույն խաղում ֆուտբոլիստը խփել է իր առաջին գոլը «Պանետոլիկոսի» կազմում:

2021 թվականին Դալսիուն տեղափոխվել է «Իոնիկոս»։ Սեպտեմբերի 12-ին մայրաքաղաքային ԱԵԿ Աթենքի դեմ խաղում նորամուտն է նշել նոր ակումբում։ Դեկտեմբերի 11-ին «Պանետոլիկոսի» դեմ խաղում ֆուտբոլիստն իր առաջին գոլն է խփել «Իոնիկոսի» կազմում։ 2022 թվականի ամռանը Դալսինը տեղափոխվել է Կիպրոսի ԱՊՕԷԼ։ Օգոստոսի 28-ին «Պաֆոսի» դեմ խաղում նորամուտն է նշել նոր թիմում։ Հունվարի 3-ին «Օլիմպիակոսի» դեմ խաղում ֆուտբոլիստն առաջին գոլն է խփել ԱՊՕԷԼ-ի կազմում։

## Միջաղգային կարիերա
2022 թվականի մարտի 23-ին Հասարակածային Գվինեայի հավաքականի դեմ ընկերական խաղում նորամուտն է նշել Գվինեա Բիսաուի ազգային հավաքականում։ 2024 թվականին ֆուտբոլիստը Կոտ-դ'Իվուարում մասնակցել է Աֆրիկայի գավաթ 2023-ին։ Նա մասնակցել է Կոտ դ'Իվուարի, Նիգերիայի և Հասարակածային Գվինեայի հավաքականների դեմ խաղերին։

## Ծանոթագրություններ

Կատեգորիա:Բելենենսիշի ֆուտբոլիստներ
Կատեգորիա:Բենֆիկայի ֆուտբոլիստներ
Կատեգորիա:Գվինեա Բիսաուի հավաքականի ֆուտբոլիստներ
Կատեգորիա:Գվինեա Բիսաուի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Ռեյնջերս ՖԱ-ի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Ցրվենա Զվեզդայի ֆուտբոլիստներ
Կատեգորիա:Ֆուտբոլի հարձակվողներ
Աուրելիու Բուտա

**Աուրելիու Գաբրիել Ուլինեա Բուտա** (, ), անգոլական ծագմամբ պորտուգալացի ֆուտբոլիստ, Ֆրանկֆուրտի «Այնտրախտի» աջ պաշտպան, որը վարձավճարով հանդես է գալիս «Ռեյմս» ակումբում: Լեոնարդու Բուտայի ավագ եղբայրը։

## Ակումբային կարիրեա
Բուտան «Ագեդա», «Բեյրա-Մար» և «Բենֆիկա» ակումբների սան է: Հանդես է եկել վերջիններիս պահեստայինների կազմում, ավստրիական «Ռեդ Բուլ Զալցբուրգի» դեմ խաղում պատանեկան թիմի կազմում 2016/2017 մրցաշրջանում դարձել է ՈւԵՖԱ-ի պատանեկան լիգայի եզրափակչի մասնակից։ Հանդես է եկել նաև Պորտուգալիայի երկրորդ դիվիզիոնում։

2017 թվականի օգոստոսին վարձավճարով դարձել է բելգիական «Անտվերպեն» ակումբի խաղացող։ 2017 թվականի հոկտեմբերի 15-ին «Զյուլտե-Վարեգեմի» դեմ խաղում  նորամուտն է նշել Բելգիայի առաջնությունում։ Մրցաշրջանի ավարտից հետո բելգիական ակումբը գնել է պաշտպանին և կնքել եռամյա պայմանագիր։ 2019 թվականի օգոստոսի 4-ին «Վասլանդ-Բևերենի» դեմ խաղում Աուրելիուն խփել է առաջին գոլը թիմի կազմում։

2022 թվականի հուլիսին Բուտանը ազատ գործակալի կարգավիճակով դարձել է Ֆրանկֆուրտի «Այնտրախտի» խաղացող։ 2023 թվականի հունվարի 21-ին «Շալկե 04-ի» դեմ խաղում նորամուտն է նշել գերմանական Բունդեսլիգայում և խփել է մեկնարկային գոլը։

## Միջազգգային կարիրեա
2014 թվականին պատանեկան թիմի կազմում մասնակցել է Մալթայում կայացած Եվրոպայի պատանեկան առաջնությանը: Մրցաշարում մասնակցել է Շոտլանդիայի, Շվեյցարիայի, Գերմանիայի և Անգլիայի հավաքականների դեմ խաղերին։

2016 թվականին Պորտուգալիայի պատանեկան հավաքականի կազմում Գերմանիայում մասնակցել է Եվրոպայի պատանեկան առաջնությանը: Մրցաշարի ընթացքում մասնակցել է Ավստրիայի, Գերմանիայի, Իտալիայի և Ֆրանսիայի թիմերի դեմ խաղերին։ Իտալացիների և գերմանացիների դեմ մենամարտերում Աուրելիուն դարձել է գոլի հեղինակ:

## Ծանոթագրություններ

Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Անտվերպենի ֆուտբոլիստներ
Կատեգորիա:Բենֆիկայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Ռեյմսի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ուֆե Բեկ

**Ուֆե Մանիկ Բեկ** (, ), դանիացի ֆուտբոլիստ, կիսապաշտպան:

## Ակումբային կարիերա
Բեկը «Լինգբյու» ակումբի սան է։ 2010 թվականի օգոստոսի 1-ին «Սիլկեբորգի» դեմ խաղում նորամուտն է նշել Դանիայի ֆուտբոլի առաջնությունում։ 2011 թվականի ապրիլի 14-ին «Միդտյուլանի» դեմ խաղում խփել է առաջին գոլը ակումբի կազմում։

Լյունգբյուի հեռանալուց հետո, 2013 թվականի սկզբին Բեկը տեղափոխվել է «Նորշելան»։ Մարտի 3-ին «Հորսենսի» դեմ խաղում նորամուտն է նշել նոր թիմում։ Մարտի 11-ին «Միդտյուլանի» դեմ խաղում խփել է առաջին գոլը թիմի կազմում։

2015 թվականի ամռանը տեղափոխվել է գերմանական «Հաննովեր 96»: Տրանսֆերի արժեքը կազմել է 2 միլիոն եվրո։ Օգոստոսի 29-ին «Մայնցի» դեմ խաղում նորամուտն է նշել Բունդեսլիգայում։ Նոյեմբերի 28-ին «Ինգոլշտադտ 04-ի» դեմ խաղում առաջին գոլն է խփել «Հաննովերի» կազմում։ 2018 թվականի սկզբին վարձավճարով տեղափոխվել է «Գրոյտեր Ֆյուրտ»: Փետրվարի 3-ին «Ինգոլշտադտ 04-ի» դեմ խաղում նորամուտն է նշել երկրորդ Բունդեսլիգայում։ Նույն թվականի ամռանը նրան վարձակալել է «Բրոնդբյու» ակումբը։ Սեպտեմբերի 2-ին «Միդտյուլանի» դեմ խաղում նորամուտն է նշել նոր թիմում։ Հոկտեմբերի 29-ին «Միդտյուլանի» դեմ խաղում խփել է առաջին գոլը «Բրոնդբյուի» կազմում։ 2018 թվականի վերջին չկարողանալով դառնալ «Բրոնդբյուի» հիմնական խաղացողը՝ վերադարձել է «Հաննովեր»։

## Միջազգային կարիերա
2013 թվականի հունվարի 31-ին Մեքսիկայի հավաքականի դեմ ոչ պաշտոնական ընկերական խաղում նորամուտն է նշել Դանիայի հավաքականի կազմում։

2015 թվականին Դանիայի երիտասարդական հավաքականի կազմում Բեկը Չեխիայում մասնակցել է Եվրոպայի երիտասարդական առաջնությանը: 2018 թվականի ավարտին խաղացել է Սերբիայի, Գերմանիայի և Շվեդիայի հավաքականների դեմ խաղերին։ Շվեդների դեմ խաղում դարձել է գոլի հեղինակ։

## Վիճակագրություն
### Հանդիպումներ Դանիայի հավաքականի կազմում
**Ընդհանուր՝ 3 խաղ / 0 գոլ՝ 0 հաղթանակ, 1 ոչ-ոքի, 2 պարտություն:**

## Ծանոթագրություններ

## Արտաքին հղումներ
* Профиль на сайте «Норшелланна»

Կատեգորիա:Բունդեսլիգայի ֆուտբոլիստներ
Կատեգորիա:Բրոնդբյուի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Լյունգբյուի ֆուտբոլիստներ
Կատեգորիա:Նորշելանի ֆուտբոլիստներ
Կատեգորիա:Պանաթինաիկոսի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Միգել Գերերո

**Միգել Անխել Գերերո Մարտին** (, ), իսպանացի ֆուտբոլիստ, «Իվիսա» ակումբի հարձակվող:

## Ակումբային կարիերա
Գերերոն «Ատլետիկո Մադրիդ», «Ռեալ Մադրիդ», «Խետաֆե, «Տոլեդո» և «Ռայո Վալյեկանո» ակումբների սան է: 2009 թվականին Միգելը կնքել է իր առաջին պրոֆեսիոնալ պայմանագիրը «Ալբասետե» ակումբի հետ։ 2010 թվականի հունվարի 9-ին «Ռեկրեատիվոյի» դեմ խաղում նորամուտն է նշել Սեգունդա Դիվիզիոնում։ 2011 թվականին տեղափոխվել է Խիխոն Սպորտինգ, որտեղ խաղային պրակտիկա ստանալու համար սկզբում հանդես է եկել պահեստայինների թիմում։ 2012 թվականի ամռանը «Նումանսիայի» դեմ խաղում նորամուտն է նշել հիմնական կազմում։ 2013 թվականի փետրվարի 9-ին «Լուգոյի» դեմ խաղում խփել է առաջին գոլը «Սպորտինգի» կազմում։ 2014/2015 մրցաշրջանի արդյունքներով Գերերոն դարձել է թիմի լավագույն ռմբարկուն և օգնել նրան դուրս գալ էլիտա: 2015 թվականի  օգոստոս 23 -ին «Մադրիդի» «Ռեալի» դեմ խաղում նորամուտն է նշել Լա Լիգայում։

2016 թվականի ամռանը Գերերոն տեղափոխվել է «Լեգանես»: Օգոստոսի 22-ին «Սելտայի» դեմ խաղում նորամուտն է նշել նոր ակումբում։ Դեկտեմբերի 10-ին «Լաս Պալմասի» դեմ խաղում Միգելն առաջին գոլն է խփել «Լեգանեսի» կազմում։

2018 թվականի ամռանը Գերերոն ազատ գործակալի կարգավիճակով պայմանագիր է կնքել հունական «Օլիմպիակոսի» հետ: Օգոստոսի 26-ին «Լևադիակոսի» դեմ խաղում նորամուտն է նշել Հունաստանի Սուպերլիգայում։ Սեպտեմբերի 2-ին Յանինի «Պասի» դեմ խաղում Միգելն իր առաջին գոլն է խփել «Օլիմպիակոսի» կազմում։ Հոկտեմբերի 4-ին իտալական «Միլանի» դեմ Եվրոպայի լիգայի խաղում աչքի է ընկել խփած գնդակով։

## Ծանոթագրություններ

## Արտաքին հղումներ
* 
* Профиль на sports.ru

 
Կատեգորիա:Ալբասետեի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լեգանեսի ֆուտբոլիստներ
Կատեգորիա:Խետաֆեի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Ռայո Վալեկանոյի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Սպորտինգ Խիխոնի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օլիմպիակոս Պիրեյոսի ֆուտբոլիստներ
Պաոլո Նիկոլատո

**Պաոլո Նիկոլատո** (,  ), իտալացի ֆուտբոլային մարզիչ, Լատվիայի ֆուտբոլի ազգային հավաքականի գլխավոր մարզիչը։

## Կարիերա
Մարզչական կարիերայի սկզբում Նիկոլատոն աշխատել է իտալական կանանց թիմերի հետ, որից հետո երկար ժամանակ մարզել է «Կիևո» ակումբի ակադեմիայի սաներին։ 2014 թվականից մինչև 2016 թվականը Նիկոլատոն երեք անգամ ստանձնել է Լումեձանե քաղաքի համանուն ակումբի մարզչի պաշտոնը։ 2016 թվականից մարզիչը սկսել է աշխատել Իտալիայի ֆուտբոլի ազգային հավաքականի մարզչական շտաբում, եղել է երկրի պատանեկան հավաքականների գլխավոր մարզիչը։ Նիկոլատոն իր ամենաբարձր ձեռքբերմանը հասել է Իտալիայի մինչև 19 տարեկանների հավաքականի հետ։ Նրա գլխավորած հավաքականն արծաթե մեդալ է նվաճել 2018 թվականին Ֆինլանդիայում տեղի ունեցած Եվրոպայի մինչև 19 տարեկանների  առաջնությունում։ Ավելի ուշ հավաքականի հետ մարզիչը զբաղեցրել է չորրորդ տեղը Լեհաստանում կայացած աշխարհի մինչև 20 տարեկանների առաջնությունում։ Չորս տարի Նիկոլատոն գլխավորել է Իտալիայի երիտասարդական հավաքականը։

2023 թվականի վերջին հայտնի է դարձել, որ իտալացի մարզիչը Լատվիայի հավաքականի գլխավոր մարզչի հիմնական թեկնածուներից մեկն է։ 2024 թվականի փետրվարի 5-ին նա պաշտոնապես սկսել է աշխատել հավաքականի գլխավոր մարզչի պաշտոնում։

## Ձեռքբերումներ
* Եվրոպայի մինչև 19 տարեկանների ֆուտբոլի առաջնություն արծաթե մեդալակիր (1)
* Պրիմավերայի հաղթող՝ 2013/14 թթ․

## Ծանոթագրություններ

## Արտաքին հղումներ
*Պաոլո Նիկոլատոյի լուսանկարը encrypted-tbn1.gstatic.com կայքում
* 
* Профиль на Sports.ru

Կատեգորիա:Իտալացի ֆուտբոլային մարզիչներ
Կատեգորիա:Ֆուտբոլային մարզիչներ այբբենական կարգով
Խեղճ երեխա

**Խեղճ երեխա** (), 64 էջանոց պիես, գիրք, որը գրել է Նամըք Քեմալը 1873 թվականին, երբ նա աքսորված էր Ֆամագուստայում։ Առաջին անգամ այն բեմադրվել է Գեդիքփաշայի թատրոնում 1874 թվականի հունվարի 18-ին։ Տեքստը գրքի ձևաչափով հրատարակվել է տարբեր հրատարակչությունների կողմից։

## Սյուժե
Գրքի թեման սերն է և բաղկացած է երեք գործողությունից: Գրքի գլխավոր հերոսները Շեֆիքան և Աթան են: Աթան երիտասարդ տարիքում կորցրել է հորը և բնակություն հաստատել հորեղբոր՝ Հալիլ բեյի մոտ։ Նա այստեղ շարունակում էր իր բժշկական կրթությունը, և օրերի ընթացքում սիրահարվում է իր հորեղբոր՝ Հալիլ բեյի դստերը՝ Շեֆիքային։ Այս սերը փոխադարձ էր։ Տարիներ անց Շեֆիքային տեսած ու հավանած մի փաշա ուզում է ամուսնանալ Շեֆիքայի հետ և այս մասին խոսում է Հալիլ բեյի հետ։ Շաֆիքայի մայրը կարծում է, որ դստեր ամուսնությունը փրկություն կլինի, և ցանկանում է, որ նա ամուսնանա։ Թեև Շեֆիքան անհարմար էր զգում այս իրավիճակից, նա չէր կարող արտահայտել իր սերը Աթայի հանդեպ։ Աթան գալիս է տուն և ամեն ինչ իմանում։ Նա ոչինչ չէր կարող անել: Օրերն անցնում են, Շեֆիքան հիվանդանում է տուբերկուլոզով։ Նա չէր ուզում, որ Աթան տեսնի իրեն: Հալիլ բեյը Աթային տուն է կանչում։ Երբ Աթան տեսնում է Շեֆիքային հիվանդ վիճակում, դեղատնից թույն է գնում և ինքնասպանություն գործում։ Շեֆիքայի հիվանդությունը խորանում է, քիչ անց նա ևս մահանում է։

## Հերոսներ
* **Շեֆիքա -** «Խեղճ երեխա» անունը ստացած պիեսի գլխավոր կերպարը: Շեֆիքան՝ 14-ամյա աղջիկ է, որը սիրահարվում է Աթային՝ այն տղամարդուն, ում հետ մեծացել էր, և փորձում է յուրովի բնորոշել այս զգացողությունը։ Նա ամաչկոտ երեխա է և չի ենթարկվում իր ընտանիքին։
* **Աթա -** Նա պիեսի գլխավոր հերոս Շեֆիքայի մեծ սերն է։ Կերպար, որն օգտագործվում և ծառայում է որպես գործիք՝ բացատրելու Շաֆիկայի սիրո մեծությունը՝ իրադարձությունների հոսքին համահունչ։ Նա 19-ամյա երիտասարդ է բժշկական ֆակուլտետից։
* **Հալիլ Բեյ -** Նա Շեֆիքայի հայրն է։ Իդեալական և լավ հայրական կերպար է, ով մտածում է իր դստեր բարեկեցության մասին բոլոր հանգամանքներում: Նա դրական տպավորություն է թողնում` դեմ լինելով դստեր բռնի ամուսնությանը փաշայի հետ:
* **Թահիրե Հանըմ -** Շեֆիքայի մայրը և Հալիլ բեյի կինը։ Բացասական և չար կերպար պիեսում։ Նա այն մարդն է, ով ընտանիքում ֆինանսական դժվարությունների պատճառով փորձում է ստիպել իր երիտասարդ ու գեղեցկադեմ աղջկան ամուսնացնել փաշայի հետ։
* **Շերիֆե Հանըմ -** Շեֆիքա Հանըմի տատիկը։
* **Թաբենդե -** Հարճ։

## Բեմադրում
Բեմադրվել է 1874 թվականի հունվարի 18-ին Գեդիքփաշայի թատրոնում։

## Ծանոթագրություններ

## Արտաքին հղումներ
*Zavallı Çocuk , Anadolu Üniversitesi Yayınları, 2019

Կատեգորիա:1880 վեպեր
Կատեգորիա:Թուրքական գրականություն
Ռոմեո և Ջուլիետ (ֆիլմ, 1940)

**«Ռոմեո և Ջուլիետ»** (), 1940 թվականին նկարահանված իսպանական պատմական դրամա ֆիլմ, որի ռեժիսորն է Խոսե Մարիա Կաստելվին (), գլխավոր դերերում՝ Մարթա Ֆլորեսը () և Էնրիկե Գիթարտը (): Պրեմիերան կայացել է Մադրիդում 1940 թվականի դեկտեմբերի 6-ին, իսկ Բարսելոնայում` 1941 թվականի հունվարի 11-ին: Տևողությունը 1 ժամ 31 րոպե է:

Ֆիլմը Ուիլյամ Շեքսպիրի «Ռոմեո և Ջուլիետ» պիեսի ադապտացիան է:

## Սյուժե
Երկու դեռահասներ` Ռոմեոն և Ջուլիետը, սիրահարվում են միմյանց, բայց նրանց պատերազմող ընտանիքները և ճակատագիրն ինքնին հանգեցնում են նրան, որ նրանց հարաբերություններն ավարտվում են ողբերգությամբ` մահով:

## Դերերում
* Խուան Բարախաս
* Արթուրո Կամարա
* Մարթա Ֆլորես` Ջուլիետ
* Մարթա Գրաու` Դոլորիտա
* Էնրիկե Գիթարտ` Ջերոնիմո
* Ֆրանցիսկո Էրնանդես
* Մարիա Թերեզա Իդել
* Կանդելարիա Մեդինա

## Աշխատանքային խումբ
* Հեղինակներ՝ Ուիլյամ Շեքսպիր (պիես): Խոսե Մարիա Պեման, Լուիս Լեոն, Խոսե Մարիա Կաստելվի
* Ռեժիսոր` Խոսե Մարիա Կաստելվի
* Օպերատոր` Ֆրանչեսկո Իզարելլի
* Կոմպոզիտորներ` Ռամոն Ֆերես և Պասկուալ Գոդես
* Կինոընկերություն` Cinedía

## Մատենագիտություն
* Davies, Anthony // Wells, Stanley. Shakespeare and the Moving Image: The Plays on Film and Television. Cambridge University Press, 1994.
* Rothwell, Kenneth S. // Henkin Melzer, Annabelle. Shakespeare on Screen: an International Filmography and Videography. Neal-Schuman, 1990.

## Ծանոթագրություններ

## Արտաքին հղումներ
* 

Կատեգորիա:1940-ականների իսպաներեն ֆիլմեր
Կատեգորիա:Իսպանական դրամա ֆիլմեր
Կատեգորիա:Իսպանական մելոդրամա ֆիլմեր
Կատեգորիա:Իսպանական պատմական ֆիլմեր
Պիեռ Վիսմեր

**Պիեռ Վիսմեր** (, ), շվեյցարացի և ֆրանսիացի կոմպոզիտոր, երաժշտական մանկավարժ։

## Կենսագրություն
Սկզբում սովորել է Ժնևի կոնսերվատորիայում՝ Ռոբեր Կազադեզյուսի մոտ, իսկ 1935 թվականից՝ Փարիզի կոնսերվատորիայում Ժան Ռոժե-Դուկասի մոտ (կոմպոզիցիա), այնուհետև՝ «Schola Cantorum» դպրոցում՝ Դանիել-Լեսյուրի մոտ և Շառլ Մյունշի մոտ (դիրիժորություն)։ Որպես կոմպոզիտոր միացել է Երիտասարդ Ֆրանսիա խմբին։  Օգտագործել է նաև դոդեկաֆոնիայի մեթոդը։ 1944-1949 թվականներին դասավանդել է Ժնևի կոնսերվատորիայում։ 1949 թվականից բնակվել է Փարիզում, 1957 թվականից եղել է Ֆրանսիայի քաղաքացի։

1952-1957 թվականներին եղել է Լյուքսեմբուրգի ռադիոյի և հեռուստատեսության երաժշտական ծրագրերի ղեկավարներից մեկը։ 1957 թվականից դասավանդել է «Schola Cantorum» կոնսերվատորիայում, 1961-1962 թվականներին եղել է կոնսերվատորիայի տնօրենը։ Եվրոպական երաժշտության մասին մի շարք հոդվածների հեղինակ է: Գրել է երաժշտություն թատրոնի, կինոյի և ռադիոյի համար։

1948 թվականին Վիսմերն ամուսնացել է դաշնակահարուհի Լաուրա-էն Էթյենի հետ։

Մահացցել է 1992 թվականին՝ կնոջ մահից անմիջապես հետո։ 

## Ստեղծագործություններ
* Սիմֆոնիա № 1 (1938)
* Սիմֆոնիա № 2 (1951)
* Սիմֆոնիա № 3 (1955)
* Սիմֆոնիա № 4 (1962)
* Սիմֆոնիա № 5 (1969)
* Սիմֆոնիա № 6 (1977)
* Սիմֆոնիա № 7 (1980)
* Սիմֆոնիա № 8
* Սիմֆոնիա № 9
* Antoine et Cléopâtre (1946)
* Mandrellina (1952)
* Mouvement (1939)
* Կոնցերտ դաշնամուրի և նվագախմբի համար № 1 (1937)
* Կոնցերտ դաշնամուրի և նվագախմբի համար № 2 (1948)
* Կոնցերտ դաշնամուրի և նվագախմբի համար № 3 (1971)
* Կոնցերտ ջութակի և նվագախմբի համար № 1 (1944)
* Կոնցերտ ջութակի և նվագախմբի համար № 2 (1956)
* Կոնցերտ կիթառի և նվագախմբի համար (1957)
* Marion ou La Belle au tricorne (1951, Փարիզ)
* Capitaine Bruno (1955, Բորդո)
* Léonidas ou la Cruauté mentale (1958)
* Le Beau dimanche (1944, Ժնև)

## Ծանոթագրություններ

## Գրականություն
* Музыкальный энциклопедический словарь/Гл. ред. Г. В. Келдыш. — М.: Советская энциклопедия, 1990. — с. 110 — ISBN 5-85270-033-9

## Արտաքին հղումներ
* Пьер Висмер на Allmusic
* 

Կատեգորիա:Ֆրանսիացի կոմպոզիտորներ
Կատեգորիա:Շվեյցարացի կոմպոզիտորներ
Կատեգորիա:20-րդ դարի դասական կոմպոզիտորներ
Կատեգորիա:Կոմպոզիտորներ այբբենական կարգով
Կատեգորիա:Ֆրանսիացի դիրիժորներ
Կատեգորիա:Երաժշտական մանկավարժներ
Սուրբ Գրիգոր Լուսավորիչ եկեղեցի (Կարս)

**Սուրբ Գրիգոր Լուսավորիչ եկեղեցի**, 1915 թվականին կառուցված հայկական եկեղեցի Կարս քաղաքի կենտրոնական մասում, որն ամբողջությամբ ավերվել է Թուրքիայի կառավարության կողմից։ 

## Պատմություն
Եկեղեցու կառուցման թույլտվության համար հայերը դիմել էին դեռևս 1901 թվականին։ Շինարարական աշխատանքներն ընթացել են 1912-1914 թվականներին, իսկ 1915 թվականին տեղի է ունեցել եկեղեցու օծումը։ Թուրքական իշխանությունները եկեղեցին հիմնահատակ քանդել են 1960-ական թվականների սկզբներին։ 1959 թվականին եկեղեցին հասցրել է լուսանկարել Ժան-Միշել Թիերին։

Եկեղեցուց հրաշքով փրկվել են միայն փայտյա դռները, որոնք կառուցվել և եկեղեցուն էին նվիրաբերվել Գայանե Փինաչյանի միջոցներով։ Դռներն այժմ գտնվում են Կարսի պատմության թանգարանում, որոնց վրայից քերվել են խաչաքանդակները։ Հայտնի չէ որպես շինանյութի օգտագործված սրբատաշ քարերի ճակատագրերը։

## Պատկերասրահ

File:Kars museum (1) 05.jpg|Սուրբ Գրիգոր Լուսավորիչ եկեղեցու դռները, որոնք գտնվում են Կարսի թանգարանում:
File:Porte della chiesa di ortakapi, presso kars, in noce intagliato, xix secolo 01 ed elementi architettonici.jpg|Սուրբ Գրիգոր Լուսավորիչ եկեղեցու դռներից մեկը:
File:Porte della chiesa di ortakapi, presso kars, in noce intagliato, xix secolo 03.jpg|Սուրբ Գրիգոր Լուսավորիչ եկեղեցու դռներից մեկը:


## Ծանոթագրություններ

Կատեգորիա:Թուրքիայի հայկական գոյություն չունեցող եկեղեցիներ
Կատեգորիա:20-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Կարսի մարզի հայկական վանքեր և եկեղեցիներ (Թուրքիա)
Բոտե Բաքու

**Բոտե Նզուզի «Ռիդլե» Բաքու** (; ), Կոնգոյի ծագումով գերմանացի ֆուտբոլիստ, ով կիսապաշտպանի դիրքում է խաղում գերմանական «Վոլֆսբուրգ» ակումբում:

## Կարիերա
Բաքուն «Մայնց 05» ֆուտբոլային ակումբի սան է։  2017 թվականից ակումբի երկրորդ թիմի խաղացող է, որի կազմում նորամուտը նշել է 2017 թվականի հուլիսի 30-ին «Ֆրանկֆուրտի» դեմ տարածաշրջանային լիգայի խաղում: Նույն թվականի սեպտեմբերի 16-ին պրոֆեսիոնալ ֆուտբոլում առաջին գնդակը խփեց Օֆենբախի «Կիկերսի» դարպասը:

2017/2018 մրցաշրջանի երկրորդ կեսում սկսել է ներգրավվել հիմնական թիմի հետ մարզումներին։ 2018 թվականի ապրիլի 29-ին կիսապաշտպանը Բունդեսլիգայում իր նորամուտը նշեց «ՌԲ Լայպցիգի» դեմ խաղում, որում «Մայնցը» հաղթեց 3:0 հաշվով: Բաքուն դուրս եկավ մեկնարկային կազմում, խաղադաշտում անցկացրեց ամբողջ հանդիպումը և խփեց վերջին երրորդ գնդակը։ Իր հաջորդ խաղում՝ մայիսի 5-ին, Բաքուն գրավել է Դորտմունդի «Բորուսիայի» դարպասը՝ բացելով խաղի 4-րդ րոպեին։ 2018 թվականի հունիսին պայմանագիր է կնքել մինչև 2021/2022 մրցաշրջանի ավարտը։

Գերմանիայի պատանեկան հավաքականների խաղացող։ Մասնակցել է Եվրոպայի մինչև 19 տարեկանների 2017 թվականի առաջնությանը: Մրցաշարում անցկացրել է երկու հանդիպում։

## Անձնական տվյալներ
Բաքվի ծնողները Գերմանիա են տեղափոխվել 1992 թվականին Զաիրից։ Բոտեի երկվորյակ եղբայրը՝ Մականան, սիրողական ֆուտբոլիստ է։ Կոկոլոյի ավագ եղբայրը պարապել է «Դարմշտադտի» մինչև 17 տարեկանների երիտասարդական թիմում։ 2018 թվականին Բաքուն փաստաթղթերում պաշտոնապես ավելացրել է **Ռիդլե** մականունը, որն ստացել է անցյալում հայտնի գերմանացի հարձակվող Կարլ-Հայնց Ռիդլեի պատվին։

## Ծանոթագրություններ

## Արտաքին հղումներ
* 
* 
* Профиль Боте Баку на сайте ''weltfussball.de''
* Профиль Боте Баку на сайте ''kicker.de''
* Профиль Боте Баку на сайте ''dfb.de''

Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Կոնգոյի Դեմոկրատական Հանրապետության ֆուտբոլիստներ
Կատեգորիա:Մայնց 05-ի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Էրդեն

**Էրդեն** ()՝ գյուղ Բուլղարիայում։ Այն գտնվում է Բոյչինովցի համայնքի կազմում գտնվող Մոնտանայի մարզում։ Բնակչությունը կազմում է 517 մարդ։

## Քաղաքական իրավիճակ
Էրդենի տեղական մունիցիպալիտետում, որը ներառում է Էրդենը, քմեթի (ավագի) պաշտոնը ընտրության արդյունքների հիման վրա զբաղեցնում է Ելենկա Պենկովա Վասիլևան (անկախ)։

Բոյչինովցի համայնքի Քմետ (քաղաքապետ)՝ Սլավեյ Իվանով Կոստոդինով (Քաղաքացիները հանուն Բուլղարիայի եվրոպական զարգացման (GERB)) ընտրությունների արդյունքների հիման վրա։

## Աղբյուրներ

* Статистика населения
Կատեգորիա:Բուլղարիայի բնակավայրեր
Կատեգորիա:Բուլղարիայի գյուղեր
Reiley

**Ռանի Պետերսեն** (, ), հայտնի է որպես **Reiley**, ֆարերացի երգիչ և բլոգեր։ 2023 թվականին «Breaking My Heart» երգով ներկայացել է Դանիան Լիվերպուլում կայացած Եվրատեսիլ երգի մրցույթում։

## Կարիերա
### TikTok և մեղադրանքներ
Պետերսենը հայտնի է դարձել TikTok-ում տարբեր երգերի քավերներ կատարելով՝ հավաքելով ավելի քան 10 միլիոն հետևորդ:

Նրան բազմիցս մեղադրել են ավտոմատ լարման չափից ավելի օգտագործման մեջ, որը փոխում է նրա ձայնը և երգելու տեմբրը: Նաև շատերը կարծում են, որ նրա ժողովրդականությունը պայմանավորված է բացառապես լեյբլի մարքեթինգից, չնայած այն հանգամանքին, որ Պետերսենն անկախ արտիստ է։ Ռեյլին հերքում է այդ մեղադրանքները՝ կարծելով, որ դրանք տարածվում են համացանցային տրոլների կողմից։

### Հաղթանակ Dansk Melodi Grand Prix-ում և մասնակցություն Եվրատեսիլին
Ռեյլին մասնակցել է *Dansk Melodi Grand Prix 2023-*ին «Breaking My Heart» երգով։ Այնուամենայնիվ, պարզվել է, որ ավելի վաղ այդ երգը նա կատարել է Կորեայի Slow Life Slow Live փառատոնում 2022 թվականին, ինչը խախտում է մրցույթի կանոնները, քանի որ թույլատրվում է մասնակցել միայն նոր երգերին, որոնք ստեղծված են հատուկ Եվրատեսիլի համար։ Ռեյլին բախվել է որակազրկման, սակայն չնայած դրան, հետագայում հաստատվել է, որ նա չի որակազրկվի և կմասնակցի մրցույթին։ Հաղթել է ազգային ընտրությանը՝ դառնալով Ֆարերյան կղզիների առաջին մասնակիցը որը ունեցել է հաղթանակ մրցույթում և հետևաբար, իրավունք է ստացել ներկայացնել Դանիան Եվրատեսիլ 2023 երգի մրցույթում:

## Սկավառակագրություն
### Ալբոմներ

### Սինգլներ

## Ծանոթագրություններ

## Արտաքին հղումներ

Կատեգորիա:Դանիայի մասնակիցները Եվրատեսիլ երգի մրցույթում
Կատեգորիա:Դանիան Եվրատեսիլ երգի մրցույթում
Կատեգորիա:Դանիացի երգիչներ
Կատեգորիա:Եվրատեսիլ երգի մրցույթի մասնակիցներ
Վարդանես

**Վարդանես**, գյուղատեղի Մեծ Հայքի Վայոց ձոր գավառում, Ընկուզաց գետի միջին հոսանքում, Դրախտիսարից Ելփին իջնող ձորակի մեջ։ Այն համարվում է Վայոց ձորի հնագույն բնակավայրերից։ Ղևոնդ Ալիշանը գյուղը նույնացնում է Վարդենիք գյուղի հետ, որը համաձայն պատմագիր Ստեփանոս Օրբելյանի Տաթևի հին հարկացուցակի՝ վճարել է 10 չափ հարկ, ինչից էլ կարելի է ենթադրել, որ գյուղը եղել է միջին մեծության։

## Հուշարձաններ
Գյուղատեղիի հարավ-արևմտյան մասում է գտնվում Վարդանես լիճը, որի համալիրը ընդգրկված է Հայաստանի բնության հուշարձանների ցանկում։

Վարդանեսը հարուստ է խաչքարերով։ Գյուղի մերձակա ժայռազանգվածն ամբողջությամբ պատված է խաչերով։ Գյուղից մեկ կմ հյուսիս արևելքի վրա տեսանելի են եկեղեցու ավերակներ, տապանաքարեր, ինչպես նաև երկխաչ մեծ ու բարձրարվեստ ժայռափոր խաչքար, որը թվագրվում է 1306 թվականին։ Գյուղատեղիի տարածքում է գտնվում 5 մետր բարձրությամբ և ավելի քան 1 մետր տրամագիծ ունեցող քարե հիդրոկառույցը, որն աշխատացրել է ջրաղաց։ Քարե այդ կառույցը 2023 թվականի սեպտեմբերին ստացել է պատմամշակութային օբյեկտ հուշարձանի կարգավիճակ։

Վարդանես գյուղը լքվել է 1940-ից 1950-ական թվականներին։

## Տես նաև

* Վարդանես լճի համալիր

## Ծանոթագրություններ

Կատեգորիա:Վայոց ձոր գավառի բնակավայրեր
Կատեգորիա:Վայոց ձորի մարզի լքված բնակավայրեր
Սվավա Յակոբսդոտտիր

**Սվավա Յակոբսդոտտիր** (, ) Իսլանդիայի 20-րդ դարի նշանավոր գրող և ֆեմինիստ քաղաքական գործիչ։ Սվավայի գրությունները բնութագրել են որպես «սյուրռեալիստական ​​ֆեմինիզմի յուրահատուկ դրսևորում»։ Հայրը (Հանս) Յակոբ Յոնսոնը լյութերական նախարար էր։ 1935 թվականից մինչև 1940 թվականը իր ընտանիքի հետ ապրել է Սասկաչևանի Վայնյարդ քաղաքում, որտեղ հայրը ծառայել է որպես իսլանդա-կանադական ժողովի հոգևոր հովիվ։ 1952 թվականին ավարտել է Սմիթ քոլեջը։ Դրանից հետո սովորել է Օքսֆորդի Սոմերվիլ քոլեջում։ 1971 թվականից մինչև 1979 թվականը եղել է Իսլանդիայի խորհրդարանի ` Ալտինգի անդամ `   Ժողովրդական դաշինք ձախակողմյան կուսակցության համար։ Ամենահայտնի գործերն են  «Գունլոդի պատմություն» վեպը, «Կացարանը» նովելը և «Պատմություն երեխաների համար» մակբայական պատմվածքը։ Բացի արձակից գրել է նաև պոեզիաներ և պիեսներ։ 1997 թվականին արժանացել է Հենրիկ Ստեֆենսի մրցանակին։

## Ծանոթագրություններ

Կատեգորիա:20-րդ դարի կին գրողներ
Կատեգորիա:21-րդ դարի կին գրողներ
Կատեգորիա:Իսլանդացի գրողներ
Կատեգորիա:Իսլանդացի դրամատուրգներ
Կատեգորիա:Կին վիպասաններ
Կատեգորիա:Օքսֆորդի համալսարանի շրջանավարտներ
Կատեգորիա:Ֆեմինիստ գրողներ
Բեռլինում Հայաստանի դեսպանություն

Բեռլինում **Հայաստանի դեսպանությունը** Գերմանիայում Հայաստանի դիվանագիտական ներկայացուցչությունն է։ 2021 թվականի դեկտեմբերի 14-ից Գերմանիայում Հայաստանի դեսպանը Վիկտոր Ենգիբարյանն է։

Գերմանիայում Հայաստանի պատվավոր հյուպատոսություններ կան Համբուրգ, Կարլսռուե, Լայպցիգ, Մագդեբուրգ և Մյունխեն քաղաքներում։

## Հասցե
Դեսպանատան շենքը գտնվում է Բեռլինի Շարլոտենբուրգ-Վիլմերսդորֆ շրջանի Վեստենդ թաղամասի Նուսբաումալե 4 հասցեում:

## Պատմություն
Հայաստանի Հանրապետության և Գերմանիայի Դաշնային Հանրապետության միջև առաջին անգամ դիվանագիտական հարաբերություններ հաստատել են 1992 թվականի հունվարի 31-ին։ Գերմանիայում Հայաստանի առաջին դեսպանատունը տեղակայվել է Բոնն քաղաքի Գոդեսբերգ-Վիլենվիերտել թաղամասի Վիկտորիաշտրասե փողոցի 15 հասցեում:

Խորհրդարանի և կառավարության Բեռլին տեղափոխվելու պատճառով Հայաստանի դեսպանությունը նույնպես իր կենտրոնական գրասենյակը տեղափոխել է Գերմանիայի նոր մայրաքաղաք՝ Բեռլին-Հերմսդորֆ շրջանի Հիլման փողոցի 5 հասցե: 2000-ականների վերջում դեսպանատունը տեղափոխվել է նոր շենք՝ Նուսբաումալե 4 հասցեում: 

## Դեսպան
* 2014–2015 - Վահան Հովհաննիսյան
* 2015–2021 - Աշոտ Սմբատյան 
* 2021 թվականից - Վիկտոր Ենգիբարյան

## Արտաքին հղումներ
* Դեսպանատան կայք

## Ծանոթագրություններ

Կատեգորիա:Հայաստանի դիվանագիտական ներկայացուցչություններ
Կատեգորիա:Հայ-գերմանական հարաբերություններ
Unholy (երգ, Սեմ Սմիթ և Քիմ Պետրաս)

**«Unholy»** (ոճավորված որպես «unћoly») , բրիտանացի հեղինակ-կատարող Սեմ Սմիթի և գերմանացի երգչուհի Քիմ Պետրասի երգը, որը թողարկվել է 2022 թվականի սեպտեմբերի 22-ին որպես նրա թողարկվելիք ստուդիական ալբոմի առաջատար սինգլ։ 

«Unholy» երգն զբաղեցրել է առաջին հորիզոնականը բրիտանական սինգլների հիթ-շքերթում՝ դառնալով 8-րդ չարթոփերը Սմիթի և առաջինը Պետրասի համար։  Միացյալ Թագավորությունից դուրս «Unholy»-ն գլխավորել Է Ավստրալիայի, Իռլանդիայի, Նոր Զելանդիայի և ԱՄՆ-ի հիթ-շքերթները, հայտնվել է Պետրասի հայրենի Գերմանիայի, Նիդեռլանդների, Նորվեգիայի և Շվեդիայի հիթ-շքերթների առաջին տասնյակում։

## Պատմություն
Առաջին անգամ երգի մասին հայտարարվել է 2022 թվականի օգոստոսի 18-ին TikTok-ի հոլովակում, որում Սմիթը սինխրոնիզացնում է կրկներգը շուրթերով, իսկ Պետրասը պարում է ձայնագրման ստուդիայում։  Երգը վիրուսային Է դարձել հարթակում՝ խթանելով պարային թրենդներ։  Disclosure խումբը նաև տեղադրել է երգի թիզերը՝ կենդանի նվագելով դրա ռեմիքսը։  Օգոստոսի 25-ին Սմիթը հայտարարել է երգի անվանումը և ներկայացրել նախնական պահպանման հղումը։ 

Երգում հնչում են երգչախմբային կատարում և երաժշտություն հիպերպոպ ոճով։

## Երաժշտական տեսահոլովակ
Երգի տեսահոլովակը, որը նկարահանել է կանադացի ռեժիսոր Ֆլորիա Սիգիզմոնդին, թողարկվել է 2022 թվականի սեպտեմբերի 30-ին։  Կադրում կինը *The Body Shop* կաբարեում հետևում է սեքսուալ շոուին՝ ակումբ հրավիրվելուց հետո: Սմիթը հայտնվում է որպես ակումբի հաղորդավար՝ շրջապատված բուրլեսկ պարողներով, որոնց միանում են «Ռու Փոլի թագավորական մրցարշավները» ռեալիթի շոուի շրջանավարտներ Վիոլետ Չաչկին և Գոթմիկը։  Այնուհետև Պետրասը բեմում հայտնվում է սրտաձև օղակով, իսկ հետո պարում է բուտաֆորային մեքենայով՝ Մադոննային հիշեցնող հանդերձանքով։ «Էրոտիկ» տեսահոլովակում, որը ներշնչված է «Մուլեն Ռուժ»-ից, «Լարովի նարինջ» ֆիլմից և Բոբ Ֆոսից, առկա է նաև պոռնոաստղ Փեդի Օ'Բրայանի էպիզոդիկ դերը կնոջ զուգընկերոջ դերում։

## Երգացանկ

**Թվային ներբեռնում/սթրիմինգ**
# "Unholy" – 2:36

**Digital and streaming EP**
# "Unholy" – 2:36
# "Unholy" (Disclosure Remix) – 3:54
# "Unholy" (Dxrk ダーク Remix) – 2:09
# "Unholy" (Acraze Remix) – 2:56
# "Unholy" (Orchestral Version) – 2:46
# "Unholy" (Live Version) – 2:38
# "Unholy" (Instrumental) – 2:37

**Digital download/streaming ([[Nova Twins]] Remix)**
# "Unholy" (Nova Twins Remix) – 2:58

**Digital download/streaming ([[Դեյվիդ Գետտա]] Acid Remix)**
# "Unholy" (David Guetta Acid Remix) – 2:50

**Digital download/streaming (Sped up remix)**
# "Unholy" (Sped Up Remix) – 2:16

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեվերջյան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:Սեմ Սմիթի երգեր
Կատեգորիա:Քիմ Պետրասի երգեր
Ակսել Լաֆֆոն

**Ակսել Լաֆֆոն** (, ), ֆրանսիացի դերասանուհի, հումորիստ և ռեժիսոր:

## Ընտանիք
Ակսել Լաֆֆոնը՝ ֆրանսիացի Պատրիսա Լաֆֆոնի աղջիկն է, ով «Բանալիներ ֆորտ Բայարից» հեռուստախաղի առաջին հաղորդավարն էր: Ծնողների ամուսնալուծությունից և մոր՝ Կատրի Լապորտի երկրորդ ամուսնությունից հետո, Ակսելի խորթ հայրը դարձավ ռեժիսոր Էդուար Մոլինարոն:

## Կարիերա
Լաֆֆոնը կատարել է իր դեբյուտը կինոյում 1996 թվականին՝ խաղալով Էդուար Մոլինարոյի «Բոմարշե» արկածային ֆիլմի երկրորդային կերպարներից մեկի դերը: Միևնույն ժամանակ նա սկսեց աշխատել Արթուրի կատակերգական La Matinale շոուում (1996–1999 թվականներ, ռադիոկայան Europe 2), իսկ ավելի ուշ մասնակցեց La Grosse Émission և Nulle part alleurs կատակերգական հաղորդումներին, որոնք հեռարձակվում էին Comédie+ և Canal+ ալիքներով։ Nulle part alleurs շոուում (2000–2001 թվականներ) Լաֆֆոնտը վարում էր կատակերգական սքեթչերի կանոնավոր սյունակ՝ ոճավորված հեռուստատեսային եղանակի կանխատեսման ներքո։

2012 թվականին Լաֆֆոնտը մարմնավորել է «Պոլետ. ամեն ինչում լուրջ» քրեական կատակերգության գլխավոր հերոսի դստերը։ 2017 թվականին նա խաղացել է «Բոլոր զույգերը դա անում են» ֆիլմում, իսկ 2018 թվականին նա դարձել է «Կրակոտ մայրիկներ» () կատակերգության ռեժիսորը։ Գլխավոր դերերը կատարել են ինքը՝ Ակսելը, Վիրժինի Լեդուայենը և Մարի-Ժոզե Կրոզը։

## Ֆիլմագրություն
right|thumb|300px|Ակսել Լաֆֆոնը և Սիրիլ Պալինոն (2014 թվական)

## Անձնական կյանք
2001-2009 թվականներին Ակսել Լաֆֆոնը հանդիպում էր դերասան Սերժ Խազանավիչուսի հետ, 2006 թվականի հունվարին նրանք ունեցան դուստր, ում անվանեցին Միթի: Հազանավիչուսի հետ բաժանվելուց հետո Լաֆֆոնը երեք տարի հանդիպում էր գործարար և «Գաղտնի պատմություն» ռեալիթի շոուի նախկին մասնակից Սիրիլ Պալինոյի հետ:

## Ծանոթագրություններ

Կատեգորիա:Թատրոնի ֆրանսիացի դերասանուհիներ
Կատեգորիա:Ֆրանսիացի կինոդերասանուհիներ
Պատրիկ Բաուեր

**Պատրիկ Բաուեր** (; ), գերմանացի ֆուտբոլիստ, անգլիական «Պրեստոն Նորթ Էնդ» ակումբի պաշտպան։

## Ակումբային կարիերա
Բաուերը «Շտուտգարտ» ակումբի սան է։ 2011 թվականի մայիսին Պատրիկը երկարաձգել է պայմանագիրը ակումբի հետ մինչև 2015 թվականի հունիս։ Հուլիսի 29-ին Գերմանիայի գավաթի առաջին փուլի «Վեենի» դեմ խաղում նա նորամուտն է նշել «շվաբների» կազմում։

2012 թվականի օգոստոսի 17-ին Բաուերը վարձավճարով մինչև մրցաշրջանի ավարտը տեղափոխվել է պորտուգալական «Մարիտիմու»։ Օգոստոսի 26-ին «Վիտորիա Գիմարյեսի» դեմ խաղում նա փոխարինողների թիմի կազմում նորամուտն է նշել Սեգունդա լիգայում։ Վեց օր անց, «Սպորտինգ» ակումբի փոխարինողների թիմի դեմ խաղում, նա խփել է առաջին գոլը։ 2013 թվականի հուլիսի 24-ին ակումբի հետ կնքել է 3 տարվա պայմանագիր։

2015 թվականի հունիսի 22-ին Պատրիկը դարձել է «Չարլթոն Ատլետիկի» առաջին տրանսֆերը տրանսֆերային պատուհանի ժամանակ և կնքել է չորս տարվա պայմանագիր: 2015 թվականի օգոստոսի 8-ին «ՔՊՌ»-ի դեմ խաղում նա իր նորամուտն է նշել Չեմպիոնշիփում։  Սեպտեմբերի 12-ին «Ռոտերեմ Յունայթեդի» դեմ խաղում խփել է ակումբում իր առաջին գոլը:

2019 թվականի մայիսի 26-ին, Բաուերը 94-րդ րոպեին խփել է հաղթական գոլը «Սանդերլենդի» դեմ Լիգա 1-ի փլեյ-օֆ խաղում: 2018/19 մրցաշրջանում ակումբը նրան նոր պայմանագիր է առաջարկել, սակայն գերմանացին երեք տարվա պայմանագիր է կնքել «Պրեստոն Նորթ Էնդի» հետ։

## Անձնական կյանք
Ամուսնացած է։ 2019 թվականի մայիսին ծնվել է առաջին երեխան՝ դուստրը։

## Ծանոթագրություններ

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:Չառլտոն Ատլետիկի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Բելինդա Ռայթ

**Բելինդա Ռայթ** (), անգլիացի բալերինա, որը հայտնի էր իր ռոմանտիկ և դասական դերերով։

## Կյանքը և կարիերան
Որպես Բրենդա Ռայթ նա ծնվել է Լանքաշիր կոմսության (նախկինում՝ Մերսեյսիդե) Սաութփորտ քաղաքում։ Նա ածուխի վաճառականի դուստր էր, և քանի որ հիվանդ երեխա էր, նրան խորհուրդ էին տվել հաճախել պարի դասերի՝ առողջությունը խթանելու և լավացնելու համար։ Նա Դորոթեա Հոլիվելի և Օլգա Պրեոբրաժենսկայայի հետ սովորել է Փարիզում, ինչպես նաև սովորել է Լոնդոնում՝  Քեթլին Քրոֆթոնի հետ և շահել է մրցանակներ երիտասարդ պարողների համար, այդ թվում՝ Աննա Պավլովայի և «Dancing Times» գավաթները։

1946 թվականին Ռայթերը սկսել է աշխատել «Ballet Rambert» բալետային ընկերության հետ։ Հետագա ուսուցումից հետո նա միացել է Լոնդոնի փառատոնային բալետի խմբին, որտեղ պարել է որպես բալետի դերասան և առավել հայտնի է դարձել այնպիսի բալետներում իր աշխատանքների շնորհիվ, ինչպիսիք են՝ *[[Առլեկինադ|Առլեկինադը]]* և *[[Ժիզել|Ժիզելը]]*։ Նա նաև պարել է Փարիզի «Roland Petit's», «Le Grand Ballet du Marquis de Cuevas» և *[[Մեծ Բրիտանիայի Թագավորական բալետ]]* թատերախմբերում։ Բելինդա Ռայթի  հրաժեշտի ելույթը տեղի է ունեցել 1977 թվականին Տոկիոյում, որից հետո նա աշխատել է որպես պարի ուսուցչուհի։

Ռայթը երկու երեխա ուներ։ Նա ամուսնացած էր շվեյցարացի պարող Վոլֆգանգ Բրունների հետ, սակայն 1960 թվականին ամուսնալուծվել է։  Ուղիղ մեկ տարի անց՝ 1961 թվականին նա ամուսնացել է իր պարային գործընկեր Ջելկո Յուրեշի հետ և ապրել Շվեյցարիայի Ցյուրիխ քաղաքում, ինչպես նաև Նյու Յորքում։ Բելինդա Ռայթը մահացել է Ցյուրիխում՝ կորոնար անբավարարվածությունից 78 տարեկան հասակում։

## Ծանոթագրություններ
Viva Communications

**Viva Communications, Inc.**, ավելի հայտնի որպես **Viva Entertainment** կամ պարզապես **Viva**, ֆիլիպինյան բազմազգ կոնգլոմերատ է, որի կենտրոնակայանը գտնվում է Պասիգ նահանգի Օրթիգաս կենտրոնում: Այն հիմնադրվել է 1981 թվականին Վիկ դել Ռոսարիո կրտսերի կողմից։

## Դուստր ձեռնարկություններ
* Studio Viva
* Ultimate Entertainment
** Halo-Halo Radio
* Viva Films
* Viva International Food and Restaurants, Inc.
** Botejyu
** Paper Moon Cake Boutique
** Pepi Cubano
** Yogorino
** Wing Zone
* Viva International Pictures
* Viva Music Group, Inc.
** Viva Records
** Vicor Music
** Ivory Music and Video
* Viva Publishing Group, Inc.
** Viva PSICOM Publishing Corporation
** Viva Starmometer Publishing Corporation
** VRJ Books Publishing
* Viva Video, Inc.

## Բաժիններ
* Viva Artists Agency
* Viva Cable TV
** Pinoy Box Office (PBO)
** Viva Cinema
** Sari-Sari Channel
** Celestial Movies Pinoy
** Tagalized Movie Channel 
** Viva TV
* Viva Digital
** Vivamax
** Viva One
* Viva Interactive
* Viva Live
* Viva Sports

## Ծանոթագրություններ

## Արտաքին հղումներ
* Հեռուստաալիքի պաշտոնական կայքը 

Կատեգորիա:1981 հիմնադրումներ
Կատեգորիա:Մեդիաընկերություններ
Կատեգորիա:Ֆիլիպինյան ընկերություններ
Ալ Սալամ (մարզադաշտ)

**Մարզադաշտ «Ալ Սալամ»** (), մարզադաշտի վերջին ձեռքբերումից հետո հովանավորչական նկատառումներով բազմաֆունկցիոնալ մարզադաշտ, որը գտնվում է Եգիպտոսի Կահիրե քաղաքում՝ 30,000 մարդ տարողությամբ, որն օգտագործվում է հիմնականում ֆուտբոլային հանդիպումների համար: Մարզադաշտը «Ալ-Հարբի» ակումբի տնային ասպարեզն է, ինչպես նաև մարզադաշտում երբեմն անց են կացվում «Ալ-Ահլիի» տնային հանդիպումները։

## Պատմություն
Մարզադաշտը կառուցվել է 2009 թվականի աշխարհի երիտասարդական (մինչև 20) առաջնության համար, և մարզադաշտն ընդունել է B խմբի հանդիպումները։

Հետագայում մարզադաշտը հյուրընկալել է 2019 թվականի Աֆրիկայի ազգերի գավաթի հանդիպումները։

2019 թվականի դեկտեմբերի 4-ին «Ալ Ահլին» հայտարարել է, որ իրենք ձեռք են բերել մարզադաշտը Եգիպտոսի ռազմական արտադրության նախարարությունից 25 տարով մինչև 2045 թվականը ակումբի «ակումբի տեսլականը 2045 թվական»-ի շրջանակներում՝ մարզադաշտը վերադարձնելու հնարավորությամբ, եթե կառուցվի նոր առաջարկվող «Ալ Ահլի» մարզադաշտը։ 

Արդյունքում` 2020 թվականի օգոստոսի 12-ին հաղորդվել է, որ մարզադաշտի պաշտոնական անվանումը պաշտոնապես փոխվել է **Ալ Սալամից** **Ալ Ահլի ВЕ Ալ Սալամի**։

Այնուամենայնիվ, նախագահ Էլ-Էնթագ Էլ-Հարբի Աշրաֆ Ամերը ընդամենը մեկ օր անց հայտարարեց, որ մարզադաշտի անունը չի փոխվի՝ համաձայն Ալ-Ահլիի, Եգիպտոսի ռազմական արտադրության նախարարության և Estadat- ի միջև ձեռք բերված համաձայնագրի։

Չնայած մարզադաշտի ձեռքբերմանը՝ Ալ-Ահլին հաստատել է, որ Եգիպտոսի ռազմական արտադրության նախարարությանը պատկանող Էլ-Էնտագ-Էլ-Հարբին, որը սովոր է խաղալ իր տնային խաղերն այնտեղ, կարող է թույլատրվել խաղալ մարզադաշտում, որպես կանոն, մինչև 2019/20 մրցաշրջանի ավարտը, որպեսզի խուսափեն լիգայի ժամանակացույցի հետ կապված ցանկացած հնարավոր խնդիրներից կամ կոնֆլիկտներից, հետագա մրցաշրջանների համար երկարաձգելու հնարավորությամբ: «Ալ Ահլին» հաստատել է նաև, որ բոլոր ազգային թիմերին կթույլատրվի խաղալ մարզադաշտում։

## Աֆրիկայի ազգերի գավաթ 2019

## Ծանոթագրություններ

## Արտաքին հղումներ
* Профіль на worldstadiums.com

Կատեգորիա:2000-ականների ճարտարապետություն
Կատեգորիա:2009 հիմնադրումներ Եգիպտոսում
Ապլղարիպ Պահլավունի

**Ապլղարիպ Պահլավունի** (), հայ իշխան, Պիրի իշխանության հիմնադիր (1086-1101), Պիր և Թլպաշար ամրոցների տեր, Եգիպտոսի Ֆաթիմյան խալիֆայության վեզիր Վահրամ Պահլավունու (Բահրամ ալ-Արմանի) եղբորորդին, զորավար Վասակ Պահլավունու որդին, Լիկոսի եղբայրը, Պահլավունիների իշխանական տոհմից:

## Կենսագրություն
Նա Պահլավունիների իշխանական տան ներկայացուցիչ էր, գլխավորել է Թլպաշարի տոհմական ճյուղը 1080 թվականից։

1086 թվականին Ապլղարիպ Պահլավունին, իր եղբոր՝ Լիկոսի հետ սելջուկներից գրավում է Թլպաշարն ու Եփրատի ափին գտնվող Պիր ամրոցը (ներկայիս՝ Բիրեջիկ քաղաքի մոտ): Պիր ամրոցը պարսպապատելով ու անառիկ դարձնելով, Ապլղարիպ Պահլավունին այն դարձնում է իր աթոռանիստը, որով սկիզբ է դրվում՝ Պիրի իշխանությունը։

1098 թվականին ենթարկվել է սիրիական տարածաշրջանին պատկանող խաչակրաց պետություններից մեկի ղեկավար՝ Եդեսիայի կոմս Բալդուինին։ 1110 թվականին Ապլղարիպը միացավ Բալդուինին և Գող Վասիլին ու մասնակցեց Խառանից դեպի Եդեսիա շարժված թյուրք զորավար (հետագայում՝ Մոսուլի էմիր) Մավդուդի (Մամտուն) դեմ արշավին, ով մեծ բանակով պաշարել էր այդ քաղաքը։

1110-ականների երկրորդ կեսին Եդեսիայի կոմս Բալդուին II-ի և նրա զարմիկ Վալերան Լե Պուիզեի կողմից պաշարվեց Պիրը։ Քանի որ պաշտպանների ռազմական դրությունը գնալով վատանում էր սովի պատճառով, Ապլղարիպը ստիպված էր մեկ տարի պաշարված մնալուց հետո հանձնվել 1117 թվականին։ Բալդուինն իր զարմիկ Վալերանին ամուսնացրեց Ապլղարիպի աղջկա հետ և նրանց որպես օժիտ հանձնեց Պիր քաղաքը։ Պիրի իշխանության անկումից հետո, Ապլղարիպ Պահլավունին, իր եղբայր Լիկոսի հետ ապաստանում է Կիլիկիայի իշխան Թորոս Ա-ի մոտ, Անարզաբա քաղաքում։

Ապլղարիպի մասին հետագա ժամանակաշրջանից այլ տեղեկություններ չկան։

## Ծանոթագրություններ

Կատեգորիա:Եդեսիայի կոմսություն
Կատեգորիա:Հայեր
Կատեգորիա:Պահլավունիներ
Կատեգորիա:Պիրի իշխաններ
Ջովանի Բատիստա Էմբրիակո

**Ջովանի Բատիստա Էմբրիակո** (, ), իտալացի վանական, գյուտարար, եղել է ջրային ժամացույցի հեղինակ։

## Կենսագրություն
Ջենովացի ազնվականի որդի Ջովանի Բատիստա Էմբրիակոն ծնվել է 1829 թվավանին, Չերիանա քաղաքում։ 1840 թվականին ընդունվել է Պերուջայի Դոմինիկյան միաբանություն, դասավանդել է ֆիզիկա և մաթեմատիկա։

Նա հետաքրքրված է եղել մեխանիկայով՝ նա հորինել է հեռագրական մեքենաներ, մետաղամշակման մեքենաներ, ինչպես նաև հայտնի ջրով աշխատող սարքեր։ Նրա հորինած ջրով աշխատող ժամացույցն ուղարկվել է 1867 թվականի Փարիզի համաշխարհային ցուցահանդես։

Նրա պատրաստած ժամացույցներից երկու օրինակ դեռևս առկա է Հռոմում, որոնցից մեկը գտնվում է Պալացցո Բերարդիի բակում (1870), մյուսը՝ Պինչո բլրի Վիլլա Բորգեզե այգում (1873)։ Նրա պատրաստած մյուս ջրային ժամացույցը կորել է։

Ջովանի Բատիստա Էմբրիակոն մահացել է 1903 թվականին Հռոմում։

## Պատկերասրահ

Ջրային ժամացույց Հռոմում 2.jpg
Ջրային ժամացույց Հռոմում 1.jpg
Ջրային ժամացույց Հռոմում.jpg


## Ծանոթագրություններ

## Արտաքին հղումներ
* Pincio’s Water Clock
* 
* 

Կատեգորիա:Իտալացի գյուտարարներ
Վեզուվի ժայթքումը (նկար, Դալ)

**«Վեզուվի ժայթքումը»** (, ), նորվեգացի գեղանկարիչ, գրաֆիկ, նորվեգական ազգային գեղանկարչության հիմնադիրներից Յուհան Քրիստիան Կլաուսեն Դալի նկարներից։ Այս ստեղծագործությունը հեղինակը վրձնել է 1820 թվականին։ Յուղաներկով կտավի չափերն են 98,3 × 137,5 սմ։

Այսօր «*Վեզուվի ժայթքումը*» ստեղծագործությունը պահպանվում և ցուցադրվում է Դանիայի ազգային պատկերասրահում (Կոպենհագեն, Դանիա)։

## Պատմություն
1820 թվականին նկարիչ Յուհան Քրիստիան Կլաուսեն Դալն ուղևորվում է ճանապարհորդության դեպի Իտալիա։ Հռոմում կարճ ժամանակ մնալուց հետո հեղինակը մեկնում է Նեապոլ։ Երբ 1820 թվականի դեկտեմբերին ժայթքում է Վեզուվը, Դալն առաջիններից մեկն էր, որ բարձրացնում է լեռը՝ տպավորվելու այդ իրադարձությունից։ 

Կա «Վեզուվի ժայթքումը» նկարի մի քանի տարբերակ․ երկուսը (43×67,5 սմ, 1820 և 98,3×137,5 սմ, 1821) պահպանվում են Դանիայի ազգային պատկերասրահում, մեկը (43 x 67,5 սմ, 1826) Մայնի Ֆրանկֆուրտի Շտեդելի գեղարվեստի ինստիտուտում, և ևս մեկը (93×138 սմ, 1823)՝ Օսլոյում՝ Ազգային պատկերասրահում։ 

## Նկարագիր
«Վեզուվի ժայթքումը» ստեղծագործությունում հեղինակը պատկերել է լավայի հոսքը, որն ուղեկցվում է կրակե լեզվակներով և ուժեղ ծխով։ Ժայթքմանը կանգնած հետևում են երկու հոգի։ Հետին պլանում Յուհան Դալը նկարել է հիանալի բնատեսարան՝ երկինք և ծոց։ Դալը չի փորձել նկարել իդեալականացված հարավային բնանկար, այլ ընտրել է դրամատիկ սյուժե՝ բնության ուժերի մոլեգնությամբ։

## Ծանոթագրություններ

## Արտաքին հղումներ
* «Վեզուվի ժայթքումը» ստեղծագործությունը

Կատեգորիա:1820 նկարներ
Կատեգորիա:Յուհան Քրիստիան Կլաուսեն Դալի նկարներ
Կատեգորիա:Կոպենհագենի պետական պատկերասրահի նկարներ
Կատեգորիա:Նորվեգիայի գեղանկարչություն
Կատեգորիա:Բնանկարներ
Նոեմի Լենուար

**Նոեմի Լենուար** (, ), ֆրանսիացի դերասանուհի և մոդել:

## Կենսագրություն
Նոեմի Լենուարը ծնվել է 1979 թվականի սեպտեմբերի 19-ին Լես Ուլիսում (Ֆրանսիա): Նոեմիի ծնողներն այժմ ամուսնալուծված են։ Նրա հայրը ֆրանսիացի է, մայրը Մադագասկարի ափին գտնվող փոքրիկ կղզու բնիկ է: Նոեմին մորից ժառանգել է մուգ մաշկ և աչքի անսովոր ձև:

### Կարիերա
Նոեմին սկսել է իր կարիերան որպես մոդել 1997 թվականին:

1992 թվականից մինչև 2021 թվականը նկարահանվել է ֆիլմերում, հիմնականում կատակերգության, մարտաֆիլմերի, քրեական և թրիլլերի ժանրում։

Մեծ համբավ է ձեռք բերել Գիվմիեկիսի՝ Կլեոպատրայի պալատական տիկնոջ դերից հետո «Աստերիքս և Օբելիքս։ Առաքելություն Կլեոպատրա» ֆիլմում։

### Անձնական կյանք
2004-2009 թվականներին Նոեմին ամուսնության մեջ է  եղելֆուտբոլիստ Կլոդ Մակելելեի հետ։ Ունեցել են մեկ որդի՝ Քելյան Մակելելեն (ծնված 02.05.2005 թվական):

2010 թվականի մայիսի 9-ին Նոեմին անհաջող ինքնասպանության փորձ է կատարել՝ չարաշահելով ալկոհոլը և թմրանյութերը իր փարիզյան տան մոտակայքում գտնվող այգում և նրան անգիտակից վիճակում գտփել է մի մարդ, որը քայլելիս է եղել իր շան հետ։ Հետագայում այս արարքն անվանել է իր կյանքի ամենահիմար բանը:

## Ծանոթագրություններ

## Արտաքին հղումներ
* 

Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի մոդելներ
Ձին ճանապարհին

**«Տեսարան։ Ձին ճանապարհին»** (երբեմն պարզեցված ձևով նշվում է որպես **«Ձին ճանապարհին»**, ), ֆրանսիացի հետիմպրեսիոնիստ նկարիչ Պոլ Գոգենի նկարն է՝ Ա.Ս. Պուշկինի անվան կերպարվեստի պետական թանգարանի հավաքածուից։

## Սյուժե
Նկարում պատկերված է գյուղական փողոց՝ ցածր ցանկապատի հետևում երկու խրճիթով։ Տնակներից անմիջապես այն կողմ բարձրանում է զառիթափ սարալանջը: Ճանապարհի դարպասի դիմաց կանգնած է գլխարկով և երկար վարդագույն խալաթով ֆիգուր։ Ճանապարհի եզրին ձին արածում է։ Ձախից ներքևում նկարչի ստորագրությունն ու ամսաթիվն է՝ «*Paul Gauguin 99»*։

## Պատմություն
1904 թվականի նոյեմբերի 10-ին նկարը գնել է Վոլարդ պատկերասրահից մոսկովյան արդյունաբերող և կոլեկցիոներ Սեևգեյ Շչուկինը (դրա հետ մեկտեղ գնվել է Գոգենի մեկ այլ նկար՝ «Նրա անունը Վայրաումատի էր»): Շչուկինի հավաքածուում նկարը թվարկված է եղել «Բնանկար» պարզ վերնագրով։ Հոկտեմբերյան հեղափոխությունից հետո Շչուկինի հավաքածուն ազգայնացվել է, իսկ 1923 թվականից նկարը գտնվել է Արևմտյան նոր արվեստի պետական թանգարանում։ 1948 թվականին Պատմական արվեստի պետական թանգարանը լուծարվել է և նկարը տեղափոխվել Ա. Ս. Պուշկինի անվան կերպարվեստի պետական թանգարան։ Նկարը ցուցադրված է Վոլխոնկայի Գոլիցին կալվածքի նախկին թևում, 19-20-րդ դարերի Եվրոպական և ամերիկյան արվեստի պատկերասրահում, 19 սենյակում (Գոգենի սրահ)։

Շչուկինի հավաքածուի հետազոտող Ն. Յու. Սեմյոնովան նշել է, որ «թեև «Բնանկարը» նկարվել է Գոգենի կողմից իր կյանքի վերջում, այն բացահայտում է իմպրեսիոնիզմի արձագանքները, որոնք ավելի բնորոշ են Տահտիի իր առաջին ճամփորդության ժամանակ ստեղծված գործերին»։

## Ծանոթագրություններ

## Գրականություն
* 
* 
* 
* 

Կատեգորիա:1899 նկարներ
Կատեգորիա:Բնանկարներ
Կատեգորիա:Մոսկվայի Պուշկինի անվան կերպարվեստի թանգարանի նկարներ
Կատեգորիա:Պոլ Գոգենի նկարներ
Կատեգորիա:Ֆրանսիայի գեղանկարչություն